Jerry Goldsmith

Jerrald King Goldsmith (1929–2004) var en amerikansk filmmusikkomponist fra Los Angeles.

Goldsmith ble i løpet av sin karriere nominert til 18 Oscar-priser (han vant én, for The Omen). I tillegg vant Goldsmith fem Emmy Awards.

Goldsmiths filmmusikk i Chinatown ble kåret til tidenes 3. beste filmlydspor fra USA av det amerikanske filminstituttet. Musikken i Apeplaneten ligger på 18.-plass.

 Biografi 
Goldsmith mestret pianoet allerede som seksåring, og i en alder av 14 år studerte han komposisjon og musikkteori. Blant hans mentorer var Jacob Gimpel og Mario Castelnuovo-Tedesco. Goldsmith gikk på University of Southern California med en annen filmmusikk-komponist som lærer, nemlig Miklós Rózsa, som har skrevet musikken til blant annet Ingrid Bergmans Trollbundet fra 1945. Det var også her Goldsmith hentet sin inspirasjon til å skrive filmmusikk, sterkt påvirket av Rózsa.

 Filmmusikk 
I 1950 fant Goldsmith arbeid hos CBS som medarbeider i kanalens musikkavdeling. Ikke lenge etterpå begynte han å skrive musikk til direktesendte radioprogrammer. Deretter ble Goldsmith fast produsent av musikk til radio- og TV-produksjoner hos CBS. Han skrev blant annet musikken til TV-serien The Twilight Zone. Etter ti år hos CBS begynte Goldsmith å jobbe for Revue Studios med å komponere mer TV-musikk, og da blant annet til serier som Dr. Kildare og The Man from U.N.C.L.E.

I 1963 mottok Goldsmith sin første Oscar-nominasjon, for filmen til John Huston: Freud. Ikke lenge etterpå møtte han en kollega i filmmusikkmiljøet: Alfred Newman. Newman sørget for at Goldsmith fikk jobb hos Universal Pictures ikke lenge etterpå. Derfra gikk det bare én vei for Goldsmith: større jobber ble tilbudt, og merittlisten over noen av dem han jobbet med er lang: Robert Wise (The Sand Pebbles, Star Trek: The Motion Picture), Howard Hawks (Rio Lobo), Otto Preminger (In Harm's Way),  Roman Polański (Chinatown), Steven Spielberg/Tobe Hooper (Poltergeist), og Ridley Scott (Alien). Men det beste forholdet hadde Goldsmith med regissør Franklin Schaffner, som Goldsmith jobbet med på Planet of the Apes, Patton – menneske og soldat og Papillon.

Goldsmith komponerte musikk til mange sjangere, for eksempel til krigsfilmer (The Blue Max), noirfilmer (L.A. Confidential), actionfilmer (First Blood), erotiske thrillere (Basic Instinct), samt til sportsfilmer ([[Utfordringen]]), westernfilmer (Breakheart Pass), tegneseriefilmer (Supergirl) og ikke minst utallige sciencefictionfilmer, som Total Recall og mange Star Trek-filmer.

Goldsmiths siste filmmusikk var til tegnefilmen Looney Tunes: Back in Action fra 2003. Hans musikk til Richard Donner-filmen ''Timeline måtte erstattes av et annet lydspor av tekniske grunner, men ble gitt ut uansett etter hans død.

 Prisnominasjoner og priser 
 Oscar 
 1962-Freud 
 1965-A Patch of Blue 
 1966-The Sand Pebbles 
 1968-Planet of the Apes
 1970-Patton 
 1973-Papillon 
 1974-Chinatown
 1975-The Wind and the Lion
 1976-The Omen (vant)
 1978-The Boys from Brazil
 1979-Star Trek: The Motion Picture
 1982-Poltergeist
 1983-Under Fire
 1986-Hoosiers
 1992-Basic Instinct 
 1997-L.A. Confidential
 1998-Mulan 

 Golden Globes 
 1965-Seven Days in May
 1967-The Sand Pebbles
 1975-Chinatown
 1980-Star Trek:The Motion Picture
 1980-Alien
 1984-Under Fire
 1993-Basic Instinct
 1998-L.A. Confidential
 1999-Mulan

 Grammy Awards 
 1966-The Man From The U.N.C.L.E.
 1975-"QB VII"
 1976-The Wind and the Lion
 1977-The Omen
 1980-Alien

 Referanser 

 Eksterne lenker 
 Jerry Goldsmith hos scorereviews.com



Kategori:Filmmusikkomponister
Kategori:Oscar-vinnere (musikk)
Kategori:Emmy-vinnere